Formaður Sjálfstæðisflokksins vorkennir Sigríði Andersen sem hefur klúðrar pólitískum ferli sínum og leyfir henni að verða formaður utanríkismálanefndar í stað Áslaugar Örnu . Með þessari ákvörðun sýnir Bjarni Benediktsson furðulegt dómgreindarleysi . Sigríður Andersen er búin sem stjórnmálamaður eftir að hún braut lög og hlaut dóma hér heima fyrir valdníðslu í embætti . Auk þess dæmdi Mannréttindadómstóll Evrópu hana seka . Stjórnmálamaður sem hefur orðið fyrir þessu á engan möguleika á að rísa upp og njóta stuðnings . Sjálfstæðisflokkurinn sýnir stuðningsmönnum sínum og kjósendum almennt hroka og dónaskap með því að flagga dæmdum þingmanni í mikilvægt embætti eins og formennska í utanríkismálanefnd er . Kjósendur eru ekki fífl eins og sumir virðast halda . Þeir kunna að svara fyrir sig og munu gera það þegar rétti tíminn kemur . Sjálfstæðisflokkurinn mun enn tapa fylgi á þessari vanhugsuðu ákvörðun . Það er svo sem fallegt að vorkenna þeim föllnu . En í stjórnmálum skilað það engu – nema fylgistapi . Í skrifum sem vakið hafa mikla athygli síðustu daga segir Ragnar Önundarson , fyrrverandi bankastjóri , að Sjálfstæðisflokkurinn sé alltaf í vandræðum með kvennamálin sín . Hann gerir lítið úr reynslu varaformanns og ritara flokksins og telur að þær séu „ puntudúkkur “ frekar en leiðtogar . Hér verður ekki tekin afstaða til þessara viðhorfa Ragnars . En hitt er rétt að flokknum hefur haldist afar illa á frambærilegum konum til að gegna þingstörfum og setu í ríkisstjórn . Lítum á nokkur dæmi : Það var auðvitað mikil ógæfa að Ólöf Nordal skyldi missa heilsuna og falla frá . Hanna Birna Kristjánsdóttir ætlaði alla leið á toppinn , varð varaformaður flokksins og ráðherra . En hún klúðraði pólitískum ferli sínum með svonefndu lekamáli og hrökklaðist frá völdum . Ragnheiður Elín Árnadóttir fékk mikil tækifæri innan Sjálfstæðisflokksins , leiddi lista flokksins í Suðurkjördæmi , fékk ráðherraembætti en var svo hafnað algerlega í prófkjöri og felld af stalli þegar Samfylkingarmaðurinn Páll Magnússon gekk skyndilega í Sjálfstæðisflokkinn og vann efsta sætið í Suðurkjördæmi . Þorgerður Katrín Gunnarsdóttir og Hanna Katrín Friðrikssen undu sér ekki í Sjálfstæðisflokknum , sögðu skilið við hann , stofnuðu Viðreisn og voru kjörnar á Alþingi . Öllum er kunn hrakfallasaga Sigríðar Andersen sem var gerð að dómsmálaráðherra , braut lög , hlaut dóma og var sett út úr ríkisstjórninni . Fleiri konur mætti nefna sem ýmisst hafa fallið í prófkjörum , gefist upp eða verið hafnað með einum eða öðrum hætti innan Sjálfstæðisflokksins eftir að hafa setið á Alþingi eða verið í borgarstjórn Reykjavíkur : Unnur Brá Konráðsdóttir , Ásta Möller , Katrín Fjeldsted , Arnbjörg Sveinsdóttir , Drífa Hjartardóttir , Elín Hirst , Hildur Sverrisdóttir , Þorbjörg Helga Vigfúsdóttir og Áslaug Friðriksdóttir . Engin þeirra var tilbúin að ljúka pólitískum ferli sínum þegar stuggað var við þeim . Allar höfðu þær eitthvað gott fram að færa þó flokkurinn vildi ekki gefa þeim áframhaldandi tækifæri . Því verður ekki neitað að Sjálfstæðisflokkurinn er klaufalegur í kvennamálum . Fyrir nokkrum mánuðum breyttist umræðan um loftslagsmálin . Fram að því hafði verið talað um gróðurhúsaáhrif og hlýnun andrúmsloftsins , hlýnun loftslags , loftslagsbreytingar . Leiðindaskjóður sem vildu ekki syngja í kórnum rifjuðu upp að meira en áratu ...